Bugun Toshkentda boks titanlari o‘zaro to‘qnash keladi: Uzbek Tigers — Cuba Domadores

Bugun — 27-fevral kuni Toshkentdagi “Universal” sport majmuasida boks dunyosida tobora ommaviylashib borayotgan WSB musobaqasining navbatdagi to‘qnashuvi bo‘lib o‘tadi.

O‘zbekiston boks federatsiyasiga qarashli Uzbek Tigers jamoasi WSB turnirining doimiy favoritlaridan biri bo‘lgan Cuba Domadores klubiga qarshi ringga chiqadi. Tomonlarning Kubada o‘tgan birinchi to‘qnashuvida mezbonlar har 5 ta jangni o‘z foydasiga hal qilishga muvaffaq bo‘lgandi.
C2 a’zolarining mag‘lubiyati uchun bugun С1 vakillari o‘ch olishga urinib ko‘radi. Uning safida Hasanboy Do‘stmatov, Shahobiddin Zoirov, Iqbol Xoldorov, Isroil Madrimov, Sanjar Tursunov kabi bokschilar bor.

Janglar Toshkent vaqti bilan 19:00 da boshlanadi.